pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กสร. ตั้งวงเงินกู้ 50 ล้าน เป็นของขวัญปีใหม่ 63  สร้างความสุขให้แรงงานทั่วหน้า พัฒนาคุณภาพชีวิตที่ดีตามศาสตร์พระราชา
วันพฤหัสบดีที่ 12 ธันวาคม 2562
กสร. ตั้งวงเงินกู้ 50 ล้าน เป็นของขวัญปีใหม่ 63  สร้างความสุขให้แรงงานทั่วหน้า พัฒนาคุณภาพชีวิตที่ดีตามศาสตร์พระราชา
กรมสวัสดิการและคุ้มครองแรงงานพร้อมมอบของขวัญปีใหม่ชิ้นที่ 2 จากกระทรวงแรงงาน ภายใต้แนวคิด “พี่น้องแรงงานไทย สุขใจถ้วนหน้ากับของขวัญปีใหม่ 2563” มากกว่าคําว่า “ให้” ด้วยรักจากใจกระทรวงแรงงานด้วยโครงการเงินกู้เพื่อวิถีแห่งคุณภาพชีวิตที่ดีตามศาสตร์พระราช
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน เปิดเผยว่า ตามที่รัฐมนตรีว่าการกระทรวงแรงงาน ได้ส่งความปรารถนาดีไปยังพี่น้องผู้ใช้แรงงาน นายจ้าง ลูกจ้าง ด้วยการมอบของขวัญปีใหม่ 2563 ให้แรงงานไทยจํานวน 5 ชิ้น ภายใต้แนวคิด “สุขใจถ้วนหน้า มากกว่าคําว่า “ให้” ด้วยรักจากใจกระทรวงแรงงาน นั้น ซึ่ง 1 ใน 5 ชิ้นเป็นของขวัญที่กรมสวัสดิการและคุ้มครองแรงงานมีความยินดี และมีความพร้อมจะมอบให้ คือโครงการเงินกู้เพื่อวิถีแห่งคุณภาพชีวิตที่ดีตามศาสตร์พระราชา ที่คณะกรรมการบริหารกองทุนเพื่อผู้ใช้แรงงาน มีมติเห็นชอบให้กองทุนเพื่อผู้ใช้แรงงานนําเงินกองทุนส่วนหนึ่งมาสร้างประโยชน์ สร้างความสุขให้กับพี่น้องแรงงาน โดยมีเงื่อนไขในการปล่อยกู้ให้กับสหกรณ์ออมทรัพย์ในสถานประกอบกิจการ และรัฐวิสาหกิจกู้ยืมไม่เกินสหกรณ์ละ 10 ล้านบาท ระยะส่งคืนสูงสุดไม่เกิน 5 ปี นําไปให้ลูกจ้างหรือพนักงานที่เป็นสมาชิกของสหกรณ์กู้ต่อในอัตราดอกเบี้ยต่ําช่วยลดภาระอัตราดอกเบี้ยที่ผู้ใช้แรงงานจ่ายให้สหกรณ์ ไม่เกินร้อยละ 5 ต่อปี เพื่อนําไปพัฒนารายได้ ลดภาระหนี้นอกระบบ หนี้บัตรเครดิต มุ่งหวังให้มีทางออกในการดําเนินชีวิตใหม่ โดยไม่มีหนี้สิน อันจะส่งผลต่อการพัฒนาคุณภาพชีวิตให้ดีขึ้น สร้างความสุขที่ยั่งยืน
อธิบดี กสร. กล่าวต่อว่า โครงการดังกล่าวเตรียมงบประมาณในการดําเนินการไว้จํานวน 50 ล้านบาท สหกรณ์ที่ประสงค์จะเข้าร่วมโครงการ สามารถยื่นคําขอได้ตั้งแต่บัดนี้ จนถึง 31 กรกฎาคม 2563 หรือสอบถามรายละเอียดเพิ่มเติมได้ที่ กองสวัสดิการแรงงาน กรมสวัสดิการและคุ้มครองแรงงาน โทรศัพท์ 0 2248 6684 หรือ 0 2246 0383
รัฐบาลไทย-ข่าวทำเนียบรัฐบาล-รมว.สุริยะ หารือเอกอัครราชทูตฯ ญี่ปุ่น
วันศุกร์ที่ 6 ธันวาคม 2562
รมว.สุริยะ หารือเอกอัครราชทูตฯ ญี่ปุ่น
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้นายชิโระ ซะโดะชิมะ เอกอัครราชทูตวิสามัญผู้มีอํานาจเต็มแห่งญี่ปุ่นประจําประเทศไทยเข้าพบ ณ ห้องรับรอง 1 ชั้น 2 สํานักงานปลัดกระทรวงอุตสาหกรร
วันนี้ (6 ธ.ค. 62) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้นายชิโระ ซะโดะชิมะ เอกอัครราชทูตวิสามัญผู้มีอํานาจเต็มแห่งญี่ปุ่นประจําประเทศไทยเข้าพบ เพื่อหารือความร่วมมือด้านอุตสาหกรรมระหว่างไทยกับญี่ปุ่น พร้อมอําลาตําแหน่งในโอกาสพ้นจากหน้าที่ โดยมี นางสาวสุชาดา แทนทรัพย์ โฆษกกระทรวงอุตสาหกรรม นายใบน้อย สุวรรณชาตรี รองอธิบดีกรมส่งเสริมอุตสาหกรรม เข้าร่วม ณ ห้องรับรอง 1 ชั้น 2 สํานักงานปลัดกระทรวงอุตสาหกรร
รัฐบาลไทย-ข่าวทำเนียบรัฐบาล-รองปลัดฯ ภานุวัฒน์ ร่วมหารือภาคเอกชนในการจัดงานนิทรรศการ ASEAN Tools 2021
วันเสาร์ที่ 4 กรกฎาคม 2563
รองปลัดฯ ภานุวัฒน์ ร่วมหารือภาคเอกชนในการจัดงานนิทรรศการ ASEAN Tools 2021
รองปลัดฯ ภานุวัฒน์ ร่วมหารือภาคเอกชนในการจัดงานนิทรรศการ ASEAN Tools 2021
วันที่ 3 กรกฎาคม 2563 นายภานุวัฒน์ ตริยางกูรศรี รองปลัดกระทรวงอุตสาหกรรม พร้อมด้วยผู้แทนจากสํานักงานปลัดกระทรวงอุตสาหกรรม กรมโรงงานอุตสาหกรรม และกรมส่งเสริมอุตสาหกรรม ร่วมหารือกับ บริษัท เอ็น.ซี.ซี เอ็กซิบิชั่น ออกาไนเซอร์ จํากัด (นีโอ) ภายใต้กลุ่มบริษัท ไทยเจริญ คอร์ปอเรชั่น หรือ ทีซีซี ในโอกาสที่ทาง บริษัทฯ ขอรับฟังคําปรึกษาและข้อคิดเห็นในการจัดงานนิทรรศการอุตสาหกรรมการช่าง (ASEAN Tools 2021) และ Thailand Smart City Expo 2021 ณ ห้องประชุม อก. 2 ชั้น 3 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-รัฐมนตรีเกษตรฯ ถกผู้ส่งออกไก่ไทยเสริมแกร่งอุตสาหกรรมสัตว์ปีกไทย เพิ่มเป้าตีตลาดโลก
วันพุธที่ 18 มกราคม 2560
รัฐมนตรีเกษตรฯ ถกผู้ส่งออกไก่ไทยเสริมแกร่งอุตสาหกรรมสัตว์ปีกไทย เพิ่มเป้าตีตลาดโลก
รัฐมนตรีเกษตรฯ ถกผู้ส่งออกไก่ไทยเสริมแกร่งอุตสาหกรรมสัตว์ปีกไทย เพิ่มเป้าตีตลาดโลก หลังประสบผลสําเร็จเกาหลีใต้-สิงคโปร์ไฟเขียวนําเข้าไก่สดไทยแล้ว
พลเอกฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ อนุญาตให้ นายแพทย์อนันต์ ศิริมงคลเกษม นายกสมาคมผู้ผลิตไก่เพื่อส่งออกไทย พร้อมคณะผู้บริหารสมาคมผู้ผลิตไก่เพื่อส่งออกไทย เข้าพบเพื่อขอบพระคุณกระทรวงเกษตรและสหกรณ์ที่ได้ผลักดันและสนับสนุนอุตสาหกรรมการเลี้ยงไก่ส่งออกอย่างต่อเนื่อง จนล่าสุดทั้งสาธารณรัฐเกาหลีได้เปิดตลาดไก่สดไทยได้แล้ว รวมถึงสิงคโปร์อนุญาตให้โรงงานชําแหละไก่ของไทย จํานวน 20 โรงงาน สามารถส่งออกเนื้อไก่สดไปประเทศสิงคโปร์ได้ด้วยเช่นกัน ซึ่งนับว่าปีนี้จะเป็นปีแห่งการเริ่มต้นที่ดีของการส่งออกไก่ไทย ซึ่งกระทรวงเกษตรฯ พร้อมจะเจรจาเพื่อเปิดตลาดสินค้าไก่สดไทยในหลายๆ เพิ่มมากขึ้นในอนาคต ในโอกาสนี้ รัฐมนตรีว่าการกระทรวงเกษตรและสหกรณ์ ยังได้รับมอบเงินช่วยเหลือผู้ประสบภัยน้ําท่วมภาคใต้จากสมาคมผู้ลิต่ไก่เพื่อส่งออกไทยจํานวน 5 แสนบาท และอาหารสัตว์จํานวน 100 ตัน มูลค่า 1 ล้านบาท จากบริษัท ซีพีเอฟ ประเทศไทย จํากัด (มหาชน) ให้แก่กระทรวงเกษตรฯ เพื่อส่งมอบให้แก่ผู้ประสบภัยน้ําท่วมภาคใต้ต่อไปอีกด้วย
พลเอก ฉัตรชัย กล่าวว่า ตลอดระยะเวลาที่ผ่านมากระทรวงเกษตรฯ ได้เจรจาผลักดันการส่งออกไก่สดไทยในหลายๆ เวทีอย่างต่อเนื่อง หลังไทยประสบปัญหาการแพร่ระบาดของโรคไข้หวัดนกตั้งแต่ปี 2547 ซึ่งกรมปศุสัตว์ในฐานะหน่วยงานที่มีหน้าที่ตรวจสอบและควบคุมกระบวนการผลิตสินค้าปศุสัตว์เพื่อการส่งออก ได้ทํางานร่วมกับผู้ประกอบการอุตสาหกรรมสัตว์ปีกอย่างใกล้ชิด เพื่อพัฒนาและสร้างความมั่นใจในคุณภาพมาตรฐานสินค้าปศุสัตว์ของไทยทั้งระบบ ประกอบด้วย การพัฒนาระบบมาตรฐานฟาร์มเลี้ยงสัตว์ โรงงานอาหารสัตว์ โรงงานแปรรูปผลิตภัณฑ์ ระบบการป้องกันควบคุมโรค และระบบการตรวจสอบสืบย้อนกลับได้จนถึงระดับฟาร์มจนมีมาตรฐานระดับโลก
“ปัจจุบันประเทศไทยเป็นผู้ส่งออกเนื้อไก่รายใหญ่ อันดับ 3 ของโลก รองจาก บราซิล และสหรัฐอเมริกา และได้รับความเชื่อมั่นจากหลายๆประเทศอนุญาตให้โรงงานผลิตเนื้อไก่ดิบสดแช่แข็งและเนื้อไก่ปรุงสุกของไทยส่งออกไปสู่ตลาดโลกได้ ได้แก่ ประเทศญี่ปุ่น สหภาพยุโรป อาเซียน สาธารณรัฐเกาหลี และล่าสุดประเทศสิงคโปร์ เป็นต้น” พลเอก ฉัตรชัย กล่าว
สําหรับปริมาณการผลิตและมูลค่าการส่งออกผลิตภัณฑ์สัตว์ปีกในปี 2559 พบว่า ไทยสามารถส่งออกผลิตภัณฑ์เนื้อสัตว์ปีกมากกว่า 720,000 ตัน มูลค่ากว่า 92,000 ล้านบาท ซึ่งปริมาณการส่งออกเพิ่มสูงขึ้นกว่า 7% เมื่อเทียบกับปี 2558 และคาดการณ์ว่าปี 2560 ประเทศไทยจะมีปริมาณการส่งออกผลิตภัณฑ์เนื้อสัตว์ปีกได้กว่า 750,000ตัน คิดเป็นมูลค่ากว่า 96,000 ล้านบาท
..............................................
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-พิธีเปิดศูนย์ปฏิรูปอุตสาหกรรมสู่อนาคต(Industry Transformation Center: ITC) ระดับภูมิภาค จ.เชียงใหม่
วันเสาร์ที่ 2 ธันวาคม 2560
พิธีเปิดศูนย์ปฏิรูปอุตสาหกรรมสู่อนาคต(Industry Transformation Center: ITC) ระดับภูมิภาค จ.เชียงใหม่
ปลัดกระทรวงอุตสาหกรรม เป็นประธานในพิธีเปิดศูนย์ปฏิรูปอุตสาหกรรมสู่อนาคต(Industry Transformation Center: ITC) ระดับภูมิภาค  ณ ศูนย์ส่งเสริมอุตสาหกรรม ภาคที่ ๑ จังหวัดเชียงใหม่
จ.เชียงใหม่ : วันนี้ (๒ ธันวาคม ๒๕๖๐) นายพสุ โลหารชุน ปลัดกระทรวงอุตสาหกรรม เป็นประธานในพิธีเปิดศูนย์ปฏิรูปอุตสาหกรรมสู่อนาคต(Industry Transformation Center: ITC) ระดับภูมิภาค ณ ศูนย์ส่งเสริมอุตสาหกรรม ภาคที่ ๑ จังหวัดเชียงใหม่ โดยมีนายสุรพล ชามาตย์ หัวหน้าผู้ตรวจราชการกระทรวงอุตสาหกรรม นายพรเทพ การศัพท์ นายภานุวัฒน์ ตริยางกูร รองอธิบดีกรมส่งเสริมอุตสาหกรรม อุตสาหกรรมในพื้นที่ภาคเหนือและผู้บริหารกระทรวงอุตสาหกรรม ร่วมงาน
การจัดตั้งศูนย์ปฏิรูปอุตสาหกรรมสู่อนาคต (Industry Transformation Center : ITC) ระดับภูมิภาค มีวัตถุประสงค์เพื่อให้ภาคธุรกิจ และอุตสาหกรรมของภูมิภาค ได้ยกระดับ และพัฒนาสินค้าด้วยนวัตกรรม เทคโนโลยี และความคิดสร้างสรรค์ พร้อมก้าวสู่การเป็น Thailand 4.0 ตามนโยบายของรัฐบาล
สําหรับการดําเนินงานศูนย์ ITC ของศูนย์ส่งเสริมอุตสาหกรรมภาคที่ 1 ได้แบ่งออกเป็น 2 หน่วย ตามศักยภาพของภาคอุตสาหกรรมในพื้นที่ คือ
1) ITC สําหรับอุตสาหกรรม Creative Industry ใช้ชื่อว่า UNIT 1C แนวคิดของ UNIT 1C ที่ย่อมาจากคําว่า “UNIT IPC1 Connection” คือการเชื่อมต่อเครือข่ายความร่วมมือจากองค์กรต่างๆ ที่สําคัญและเกี่ยวข้องกับภาคอุตสาหกรรมในพื้นที่กับศูนย์ส่งเสริมอุตสาหกรรมภาคที่ 1 เพื่อการเข้าถึงกลุ่มลูกค้าและเพื่อเป็นการต่อยอดการให้บริการของศูนย์ ITC โดยมีบริการริการปรึกษาแนะนําในด้านต่างๆ อาทิ ด้านการออกแบบผลิตภัณฑ์ การออกแบบแฟชั่น และการออกแบบกราฟฟิค ด้านปัญหาในการดําเนินธุรกิจ และด้านการเงิน เครื่องมือทางการเงินต่างๆ ที่เกี่ยวข้อง บริการเครื่องมือ เครื่องจักร ทั้งฮาร์ดแวร์และซอฟต์แวร์ อาทิ เครื่อง 3D Printing และ 3D Scanning บริการถ่ายรูปสินค้า หรือ Photo Shooting จักรเย็บผ้า รูปแบบต่าง ๆ ฯลฯ
2) ITC สําหรับอุตสาหกรรมเกษตรแปรรูป ใช้ชื่อว่า UNIT PP แนวคิดของ UNIT PP ที่ย่อมาจากคําว่า “UNIT Pilot Plant” หรือหน่วยที่ใช้ในการผลิตสินค้าต้นแบบในด้านของอุตสาหกรรมเกษตรแปรรูปและอาหารแปรรูป คือการสนับสนุนและสร้างโอกาส ให้ผู้ประกอบการได้มีสถานที่ได้การค้นคว้า ทดลอง หรือทดสอบการทําต้นแบบผลิตภัณฑ์ใหม่ๆ เพื่อเป็นการสร้างมูลค่าเพิ่มให้กับภาคอุตสาหกรรมดังกล่าว โดยมีวัตถุประสงค์เพื่อให้ผู้ประกอบการหรือผู้ที่มีความสนใจในการคิด ทดลอง ทดสอบ ค้นคว้ารูปแบบสูตรใหม่ๆ ได้มีสถานที่และเครื่องจักรในการดําเนินการ เพื่อใช้ในการผลิตสินค้าต้นแบบ  และเพื่อใช้เป็นสถานที่ในการศึกษาดูงานลักษณะการทํางานของเครื่องจักร โดยมีเครื่องจักรในการให้บริการในระยะแรกดังนี้ เครื่องสกัดด่วน เครื่องระเหยข้น เครื่องทําผงอบแห้ง เครื่องทําแห้งเยือกแข็ง และเครื่องสกัดน้ํามันหอมระเหย
กระทรวงอุตสาหกรรม คาดหวังว่า ศูนย์ ITC แห่งนี้ จะได้รับการตอบรับจากผู้ประกอบการ เข้ามารับบริการ และใช้ประโยชน์จากองค์ความรู้ ตลอดจนเครื่องมือต่างๆ  ในการพัฒนา ยกระดับธุรกิจ และส่งผลให้เศรษฐกิจในพื้นที่เติบโตขึ้นต่อไป
สนใจติดต่อขอรับบริการได้ที่ ศูนย์ส่งเสริมอุตสาหกรรมภาคที่ ๑ ถ.ทุ่งโฮเต็ล อําเภอเมือง จังหวัดเชียงใหม่ โทร 053 245-361-2 #IndustryTransformationCenter #industryprmoi #ITC
รัฐบาลไทย-ข่าวทำเนียบรัฐบาล-รัฐบาลเปิดให้บริการ “การประปา สาขาดิจิทัล”
วันศุกร์ที่ 10 พฤศจิกายน 2560
รัฐบาลเปิดให้บริการ “การประปา สาขาดิจิทัล”
ให้ประชาชนรับบริการจากการประปาได้สะดวก รวดเร็ว ง่ายดายมากขึ้น ไม่ต้องรอคิว
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเปิดให้บริการประปาดิจิทัลตามนโยบายไทยแลนด์ 4.0 เพื่ออํานวยความสะดวกแก่ประชาชน ในการขอติดตั้งระบบน้ําประปาผ่านทางเว็บไซต์ ตรวจสอบค่าน้ําประปาผ่านโทรศัพท์มือถือสมาร์ทโฟน และจ่ายค่าน้ําผ่านแอปพลิเคชัน Apple Wallet และ My Wallet ได้ โดยในระยะแรกเริ่มดําเนินการตั้งแต่วันนี้ ในพื้นที่นําร่องเขตเศรษฐกิจพิเศษภาคตะวันออก หรือ EEC จํานวน 13 สาขา ได้แก่ การประปาส่วนภูมิภาคชลบุรี พัทยา บ้านบึง พนัสนิคม ศรีราชา แหลมฉบัง ฉะเชิงเทรา บางปะกง บางคล้า พนมสารคาม ระยอง บ้านฉาง และปากน้ําประแสร์ ทั้งนี้ รัฐบาลมุ่งยกระดับการให้บริการประชาชนและเพิ่มขีดความสามารถในการแข่งขันของประเทศ โดยผู้สนใจสอบถามข้อมูลได้ที่สายด่วน 1662 หรือที่เว็บไซต์ www.pwa.co.th
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-โรงงานยาสูบแถลงข่าวผลกระทบจากพิษภาษีสรรพสามิตใหม่
วันจันทร์ที่ 27 พฤศจิกายน 2560
โรงงานยาสูบแถลงข่าวผลกระทบจากพิษภาษีสรรพสามิตใหม่
โรงงานยาสู แถลงข่าว “ผลกระทบจากพระราชบัญญัติภาษีสรรพสามิต พ.ศ.2560” เปิดช่องทางที่ก่อให้เกิดความไม่เป็นธรรมทางการค้า ทําให้รัฐสูญเสียรายได้มหาศาล ส่งผลกระทบต่อเนื่องไปถึงเกษตรกรผู้ปลูกใบยาสูบ ตัวแทนผู้ประกอบการร้านค้า
โรงงานยาสู แถลงข่าว “ผลกระทบจากพระราชบัญญัติภาษีสรรพสามิต พ.ศ.2560” เปิดช่องทางที่ก่อให้เกิดความไม่เป็นธรรมทางการค้า ทําให้รัฐสูญเสียรายได้มหาศาล ส่งผลกระทบต่อเนื่องไปถึงเกษตรกรผู้ปลูกใบยาสูบ ตัวแทนผู้ประกอบการร้านค้า พร้อมวิงวอนรัฐบาลพิจารณาทบทวนโครงสร้างอัตราภาษีใหม่ และศึกษาผลกระทบให้รอบด้าน
เมื่อเวลา 14.00 น. วันที่ 27 พ.ย.60 นางสาวดาวน้อย สุทธินิภาพันธ์ ผู้อํานวยการยาสูบ พร้อมด้วยคณะกรรมการอํานวยการโรงงานยาสูบ และคณะผู้บริหาร ร่วมกันแถลงข่าว “ผลกระทบจากพระราชบัญญัติภาษีสรรพสามิต พ.ศ.2560” โดยได้เปิดเผยถึงสถานการณ์ที่เกิดขึ้นภายหลังจากการบังคับใช้ พ.ร.บ.สรรพสามิตฉบับใหม่ ซึ่งส่งผลกระทบต่อรัฐและโรงงานยาสูบ อีกทั้งเป็นช่องทางให้บุหรี่ต่างประเทศลดราคาขายต่ํากว่าความเป็นจริง ทําให้บุหรี่ที่ผลิตโดยโรงงานยาสูบมียอดจําหน่ายลดลง ส่งผลให้รัฐสูญเสียรายได้จากโรงงานยาสูบ โดยคาดการณ์ว่าในปีงบประมาณ 2561 รัฐจะสูญเสียรายได้จากเงินนําส่งรัฐในรูปแบบภาษีต่างๆ เป็นมูลค่ากว่า 12,725 ล้านบาท ได้แก่ รายได้ที่โรงงานยาสูบนําส่งรัฐ ค่าแสตมป์ยาสูบ ภาษีสรรพสามิต ภาษีเพื่อราชการส่วนท้องถิ่น (มหาดไทย) ภาษีเงินได้ชําระแทนผู้ประกอบการค้า ภาษีองค์การบริหารส่วนจังหวัด (อบจ.) รวมถึงเงินบํารุงกองทุนสนับสนุน
การเสริมสร้างสุขภาพ (สสส.) องค์การกระจายเสียงและแพร่ภาพสาธารณะแห่งประเทศไทย (สสท.) กองทุนพัฒนาการกีฬาแห่งชาติ (กกท.) และเงินสนับสนุนสร้างสวนป่าเบญจกิติ
นางสาวดาวน้อย สุทธินิภาพันธ์ ผู้อํานวยการยาสูบ กล่าวว่า ผลพวงจากการปรับขึ้นภาษีในครั้งนี้ ทําให้เกิดผลกระทบเป็นลูกโซ่ เนื่องจากมีผู้มีส่วนเกี่ยวข้องกับธุรกิจยาสูบจํานวนมาก นับตั้งแต่เกษตรกรผู้ปลูกใบยาสูบกว่า 20,000 ครัวเรือน ที่สูญเสียรายได้จากความต้องการใบยาสูบลดลง รวมไปถึงประชาชนผู้ประกอบการร้านค้ายาสูบทั่วประเทศอีกกว่า 500,000 ราย ที่ได้รับผลกระทบจากรายได้ที่ลดลงและต้นทุนที่สูงขึ้น หากเกิดสภาวะเช่นนี้ไปเรื่อยๆ จะส่งผลต่อองค์กรของรัฐและการดําเนินการต่างๆ ที่เกี่ยวข้อง นอกเหนือจากรายได้และภาษีที่รัฐได้รับน้อยลง ทําให้แผนการย้ายโรงงานผลิตยาสูบแห่งใหม่ล่าช้าไม่เป็นไปตามเป้าหมาย และส่งผลกระทบต่อการส่งมอบพื้นที่เพื่อสร้างสวนป่าเบญจกิติ เนื่องจากขาดสภาพคล่องทางการเงิน
ผู้อํานวยการยาสูบ กล่าวในที่สุดว่า คณะผู้บริหารโรงงานยาสูบมิได้นิ่งนอนใจกับสถานการณ์ที่เกิดขึ้น และพยายามหาทางรับมือกับผลกระทบต่างๆ เพื่อให้กิจการของโรงงานยาสูบสามารถดําเนินไปได้อย่างต่อเนื่องภายใต้ทรัพยากรที่มีอยู่ และในวันนี้ โรงงานยาสูบพิจารณาแล้วว่าเราจําเป็นต้องเสนอให้รัฐบาลและหน่วยงานที่เกี่ยวข้องได้พิจารณาทบทวนโครงสร้างอัตราภาษีใหม่และศึกษาถึงผลกระทบให้รอบด้านครบทุกมิติ ตลอดจนผลดี ผลเสีย และความเสียหายต่อประเทศชาติ เพราะท้ายที่สุดแล้ว ภาครัฐเองที่จะต้องสูญเสียรายได้เป็นมูลค่ามหาศาล จนทําให้บุหรี่ต่างประเทศสามารถครอบงําตลาดบุหรี่ในประเทศไทยได้อย่างเบ็ดเสร็จ และทําลายโรงงานยาสูบซึ่งเป็นสมบัติของชาติที่สร้างรายได้ให้รัฐนําไปพัฒนาประเทศมายาวนานกว่า 78 ปี
รัฐบาลไทย-ข่าวทำเนียบรัฐบาล-“ยุติธรรม” หารือเกี่ยวกับการพัฒนากฎหมายกองทุนยุติธรรม เพื่ออำนวยความยุติธรรมให้แก่ประชาชน
วันพฤหัสบดีที่ 15 มีนาคม 2561
“ยุติธรรม” หารือเกี่ยวกับการพัฒนากฎหมายกองทุนยุติธรรม เพื่ออํานวยความยุติธรรมให้แก่ประชาชน
นายธวัชชัย ไทยเขียว รองปลัดกระทรวงยุติธรรม เป็นประธานการประชุมคณะอนุกรรมการพัฒนากฎหมายกองทุนยุติธรรม ครั้งที่ ๑/๒๕๖๑
ในวันพฤหัสบดีที่ ๑๕ มีนาคม ๒๕๖๑ เวลา ๐๙.๓๐น.
ณ ห้องประชุมสํานักงานกองทุนยุติธรรม
อาคารซอฟต์แวร์ปาร์ค ชั้น ๒๒ จังหวัดนนทบุรี
นายธวัชชัย ไทยเขียว รองปลัดกระทรวงยุติธรรม
เป็นประธานการประชุมคณะอนุกรรมการพัฒนากฎหมายกองทุนยุติธรรม ครั้งที่ ๑/๒๕๖๑
เพื่อรับทราบผลการดําเนินงานด้านการพัฒนากฎหมายของกองทุนยุติธรรมในเรื่องต่างๆ อาทิ
มาตรการทางภาษีตามพระราชกฤษฎีกา ออกตามความในประมวลรัษฎากรว่าด้วยการยกเว้นรัษฎากร (ฉบับที่ 651) พ.ศ. 2561 ประกาศนโยบายการบริหารทุนหมุนเวียนว่าด้วยมาตรฐานการบริหารงานบุคคลของทุนหมุนเวียน และการพิจารณาให้ความช่วยเหลือประชาชน ตามนโยบายสร้างความปรองดองและสมานฉันท์
นอกจากนี้ ที่ประชุมได้ร่วมกันพิจารณาในประเด็นต่างๆ อาทิ ร่างประกาศคณะกรรมการกองทุนยุติธรรม
เรื่องหลักเกณฑ์ว่าด้วยการรับ การจ่ายเงินบริจาค และการดําเนินการอื่นใดที่เกี่ยวข้อง ร่างระเบียบคณะกรรมการกองทุนยุติธรรม ว่าด้วยหลักเกณฑ์ วิธีการยื่นอุทธรณ์และวิธีการพิจารณาอุทธรณ์ การหารือกรณีค่าฤชาธรรมเนียม ตามระเบียบคณะกรรมการกองทุนยุติธรรม ว่าด้วยหลักเกณฑ์ วิธีการ และเงื่อนไขในการช่วยเหลือประชาชนในการดําเนินคดี ตลอดจนการให้ความช่วยเหลือประชาชนในคดีความมั่นคง และการพิจารณาให้ความช่วยเหลือผู้ถูกละเมิดสิทธิมนุษยชน ซึ่งที่ประชุมพิจารณามีมติในแต่ละประเด็น ส่วนในเรื่องการละเมิดสิทธิมนุษยชนได้ให้ข้อเสนอแนะ
โดยให้จัดเวทีรับฟังความคิดเห็นจากผู้ที่เกี่ยวข้อง และรายงานเสนอคณะกรรมการกองทุนยุติธรรม
หรือหากมีประเด็นเกี่ยวกับปัญหาข้อกฎหมายให้นําเข้าสู่ที่ประชุมอนุกรรมการพัฒนากฎหมายกองทุนยุติธรรมต่อไป
รัฐบาลไทย-ข่าวทำเนียบรัฐบาล-นายกฯ กำชับฝ่ายความมั่นคงทำคดีพา น.ส.ยิ่งลักษณ์หลบหนีให้รอบคอบพร้อมกับชี้แจงสังคม ยืนยันรัฐบาลเดินหน้าปราบทุจริตอย่างจริงจัง ยกกรณีตรวจค้นบ้านอดีต ผอ.พศ. เป็นตัวอย่าง
วันเสาร์ที่ 23 กันยายน 2560
นายกฯ กําชับฝ่ายความมั่นคงทําคดีพา น.ส.ยิ่งลักษณ์หลบหนีให้รอบคอบพร้อมกับชี้แจงสังคม ยืนยันรัฐบาลเดินหน้าปราบทุจริตอย่างจริงจัง ยกกรณีตรวจค้นบ้านอดีต ผอ.พศ. เป็นตัวอย่าง
นายกรัฐมนตรี กล่าวถึงกรณีการควบคุมตัวนายตํารวจระดับรองผู้บังคับการพร้อมรถยนต์ที่อาจมีส่วนเกี่ยวข้องกับการพานางสาวยิ่งลักษณ์ ชินวัตร หลบหนีว่า ได้สั่งการให้ฝ่ายความมั่นคงดําเนินการด้วยความรอบคอบตามพยานหลักฐานที่ปรากฏ และชี้แจงให้สังคมได้รับทราบ
วันนี้ (23 กันยายน 2560) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่าพลเอก ประยุทธ์ จันทร์โอชา นายกรัฐมนตรี กล่าวถึงกรณีการควบคุมตัวนายตํารวจระดับรองผู้บังคับการพร้อมรถยนต์ที่อาจมีส่วนเกี่ยวข้องกับการพานางสาวยิ่งลักษณ์ ชินวัตร หลบหนีว่า ได้สั่งการให้ฝ่ายความมั่นคงดําเนินการด้วยความรอบคอบตามพยานหลักฐานที่ปรากฏ และชี้แจงให้สังคมได้รับทราบเพื่อให้เกิดความเข้าใจที่ถูกต้อง
"ส่วนจะเชื่อมโยงหรือขยายผลไปถึงอดีตนายตํารวจระดับสูงหรือบุคคลใดอีกหรือไม่ ก็จะต้องรอผลการสืบสวนสอบสวนให้ชัดเจน โดยรัฐบาลยืนยันถึงความโปร่งใสและไม่เคยเกี่ยวข้องกับการหลบหนีของนางสาวยิ่งลักษณ์ จึงขอให้ทุกอย่างเป็นไปตามขั้นตอนของเจ้าหน้าที่และกระบวนการยุติธรรม พร้อมทั้งขอให้สังคมได้ติดตามตรวจสอบไปพร้อมกันด้วย"
นอกจากนี้ นายกรัฐมนตรียังได้กล่าวถึงความคืบหน้าคดีเงินทอนวัดด้วยว่า รัฐบาลเอาจริงเอาจังและไม่เคยนิ่งนอนใจกับกรณีดังกล่าว โดยแม้ว่าจะมีการเปลี่ยนตัวผู้อํานวยการสํานักงานพระพุทธศาสนาชาติ (พศ.) แล้ว แต่หน่วยงานของรัฐก็ยังคงเดินหน้าตรวจสอบการทุจริตอย่างต่อเนื่อง เห็นได้จากล่าสุดที่มีการบุกเข้าตรวจค้นบ้านพักอดีตผู้บริหารระดับสูงของ พศ. ซึ่งถือเป็นเครื่องยืนยันได้เป็นอย่างดี
"นายกฯ ให้ความสําคัญกับทั้ง 2 เรื่องเป็นอย่างมากโดยได้กําชับให้เจ้าหน้าที่ดําเนินการอย่างตรงไปตรงมาและมีความชัดเจนในทุกเรื่อง เพื่อให้สามารถอธิบายแก่สังคมให้เกิดความกระจ่างได้ พร้อมกับเน้นย้ําว่า รัฐบาลนี้ยึดมั่นการปราบปรามการทุจริตคอร์รัปชันทุกรูปแบบ โดยหากพี่น้องประชาชนมีข้อมูลเบาะแสที่เป็นประโยชน์ต่อการดําเนินงานของเจ้าหน้าที่ ไม่เฉพาะแต่ 2 เรื่องดังกล่าวข้างต้น ขอให้ส่งข้อมูลไปยังผู้ที่รับผิดชอบเพื่อให้ดําเนินการโดยเร่งด่วนและเด็ดขาดต่อไป"
...........................
รัฐบาลไทย-ข่าวทำเนียบรัฐบาล-“ยุติธรรม” มุ่งส่งเสริมการน้อมนำปรัชญาเศรษฐกิจพอเพียงมาปรับใช้ในเรือนจำนำร่อง
วันพุธที่ 21 กุมภาพันธ์ 2561
“ยุติธรรม” มุ่งส่งเสริมการน้อมนําปรัชญาเศรษฐกิจพอเพียงมาปรับใช้ในเรือนจํานําร่อง
“ยุติธรรม” มุ่งส่งเสริมการน้อมนําปรัชญาเศรษฐกิจพอเพียงมาปรับใช้ในเรือนจํานําร่อง
ในวันพุธที่ ๒๑ กุมภาพันธ์ ๒๕๖๑ เวลา ๐๙.๓๐ น.
ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
นางกรรณิการ์ แสงทอง รองปลัดกระทรวงยุติธรรม
เป็นประธานการประชุมสรุปผลการดําเนินงานโครงการติดตามผลการดําเนินงาน
โครงการน้อมนําปรัชญาเศรษฐกิจพอเพียงมาปรับใช้ในเรือนจํานําร่อง
โดยโครงการกําลังใจในพระดําริของพระเจ้าหลานเธอ พระองค์เจ้าพัชรกิติยาภา
เพื่อติดตามผลการดําเนินงานตามโครงการน้อมนําปรัชญาเศรษฐกิจพอเพียงมาปรับใช้ในเรือนจํานําร่อง
ได้แก่ ๑) เรือนจําชั่วคราวเขาพลอง จังหวัดชัยนาท ๒) เรือนจําชั่วคราวเขาระกํา จังหวัดตราด
๓) เรือนจําชั่วคราวแคน้อย จังหวัดเพชรบูรณ์ ๔) เรือนจําชั่วคราวดอยฮาง จังหวัดเชียงราย
และ ๕) เรือนจําชั่วคราวโคกตาบัน จังหวัดสุรินทร์
พร้อมทั้งวิเคราะห์จุดแข็งและสภาพปัญหาของแต่ละเรือนจํา ตลอดจนพิจารณาแนวทางการพัฒนาหลักสูตรของโครงการ
เพื่อนํามาพัฒนาปรับปรุงและแก้ไขให้สามารถดําเนินโครงการได้อย่างมีประสิทธิภาพมากยิ่งขึ้น
โดยมี ดร.สุพจน์ กาเซ็ม หัวหน้าคณะที่ปรึกษาโครงการฯ มหาวิทยาลัยเกษตรศาสตร์
ผู้แทนจากกรมราชทัณฑ์ ผู้บัญชาการเรือนจํา หัวหน้าเรือนจํานําร่อง และเจ้าหน้าที่ที่เกี่ยวข้อง เข้าร่วมฯ
ทั้งนี้ โครงการดังกล่าว เป็นโครงการที่จัดตั้งขึ้นตามแนวพระราชดําริของพระเจ้าหลานเธอ พระองค์เจ้าพัชรกิติยาภา
ทรงประทานคําแนะนําให้กระทรวงยุติธรรม นําแนวคิดปรัชญาเศรษฐกิจพอเพียงมาปรับใช้ในการดํารงชีวิตของผู้ต้องขัง
ที่ใกล้พ้นโทษ เพื่อปรับเปลี่ยนพฤตินิสัยให้ผู้ที่เคยพลั้งพลาดให้กลับตนเป็นคนดีของสังคม
โดยดําเนินการทดลองในเรือนจํานําร่องจํานวน ๕ แห่ง จากทั่วประเทศ เพื่อสร้างเป็นศูนย์เรียนรู้ให้กับผู้ต้องขัง
ในเรือนจําและประชาชนทั่วไป โดยเน้นกิจกรรมการอบรมให้ความรู้ด้านการเกษตร
บนวิธีปรัชญาเศรษฐกิจพอเพียงและเกษตรทฤษฎีใหม่ รวมทั้งการส่งเสริมการอบรมคุณธรรมจริยธรรม
เพื่อพัฒนาต่อยอดในการประกอบอาชีพให้แก่ผู้ต้องขังหลังการพ้นโทษ
รัฐบาลไทย-ข่าวทำเนียบรัฐบาล-ประธานบริษัท Hirata Corporation เข้าเยี่ยมคารวะ นายสมคิด จาตุศรีพิทักษ์ รองนายกรัฐมนตรี
วันศุกร์ที่ 31 มีนาคม 2560
ประธานบริษัท Hirata Corporation เข้าเยี่ยมคารวะ นายสมคิด จาตุศรีพิทักษ์ รองนายกรัฐมนตรี
ประธานบริษัท Hirata Corporation เข้าเยี่ยมคารวะรองนายกรัฐมนตรี
วันนี้ (30 มีนาคม 2560) เวลา 13.30 น. นาย Yuichiro Hirata ประธานบริษัท Hirata Corporation เข้าเยี่ยมคารวะรองนายกรัฐมนตรี (นายสมคิด จาตุศรีพิทักษ์) ณ ตึกบัญชาการ 1 ห้องรับรอง 1 ทําเนียบรัฐบาล สรุปสาระสําคัญ ดังนี้
รองนายกรัฐมนตรีกล่าวต้อนรับนาย Yuichiro Hirata ประธานบริษัท Hirata Corporation ซึ่งประธานบริษัท Hirata Corporation กล่าวขอบคุณเละรู้สึกเป็นเกียรติอย่างมากที่ได้มีโอกาสเข้าพบรองนายกรัฐมนตรีในวันนี้
ประธานบริษัท Hirata Corporation กล่าวว่า บริษัทฯ ดําเนินธุรกิจการออกแบบและวางระบบ (System Integrator) ทางด้านการผลิตแบบอัตโนมัติและหุ่นยนต์ โดยเป็นบริษัทชั้นนําของญี่ปุ่นที่มีความเชี่ยวชาญเป็นอย่างมาก และยังมีบริษัทลูกค้าและเครือข่ายอยู่ทั่วโลก นอกจากนี้ ยังมี trading office ในประเทศไทยด้วย ทั้งนี้ บริษัทฯ มีแผนจะขยายการลงทุนในประเทศไทย เนื่องจากแนวโน้มความต้องการระบบการผลิตอัตโนมัติที่ประเทศไทยสูงขึ้น ประกอบกับรัฐบาลมีนโยบายส่งเสริมอุตสาหกรรมหุ่นยนต์และระบบอัตโนมัติอย่างจริงจัง อีกทั้งยังเป็นการตอบสนองต่อบริษัทลูกค้าในประเทศไทยด้วย รองนายกรัฐมนตรี แสดงความขอบคุณและรู้สึกยินดีเป็นอย่างยิ่งที่บริษัทฯ เชื่อมั่นในประเทศไทย พร้อมกล่าวว่าอุตสาหกรรมที่บริษัทฯ ดําเนินธุรกิจอยู่นั้น ถือเป็นเทคโนโลยีที่มีประโยชน์และเป็นที่ต้องการของประเทศไทยอย่างมาก
โอกาสนี้ รองนายกรัฐมนตรี กล่าวว่า ขณะนี้ รัฐบาลกําลังผลักดันโครงการพัฒนาระเบียงกิจภาคตะวันออก (EEC) โดยจะลงทุนในโครงสร้างพื้นฐานขนาดใหญ่เพื่อรองรับการพัฒนาอุตสาหกรรมและนวัตกรรมใหม่ ขณะเดียวกัน รัฐบาลยังมีนโยบายที่ส่งเสริมให้บริษัทต่างชาติเข้ามาศึกษาและวิจัยร่วมกับมหาวิทยาลัยหรือสถานบันวิจัยในประเทศไทยเพื่อพัฒนาอุตสาหกรรมในอนาคต จึงอยากจะเชิญให้บริษัทฯ เข้ามาลงทุนในพื้นที่ดังกล่าวซึ่งบริษัทฯจะได้รับสิทธิประโยชน์หลายอย่าง และยินดีหากบริษัทฯ สนใจที่จะแลกเปลี่ยนความรู้และร่วมพัฒนาเทคโนโลยีเพื่อยกระดับอุตสาหกรรมในไทย
นอกจากนี้ รองนายกรัฐมนตรีเชิญชวนให้บริษัทฯ เข้ามาตั้งสํานักงานใหญ่ข้ามชาติ (International Headquarters: IHQ) ด้วย ซึ่งประธานบริษัท Hirata Corporation แสดงความสนใจพร้อมกล่าวว่า ประเทศไทยถือเป็นศูนย์กลางของ ASEAN และ ASEAN ก็เปรียบเสมือนศูนย์กลางของภูมิภาคเอเชีย จึงเป็นประเทศที่ดึงดูดให้เข้ามาลงทุน พร้อมยืนยันว่าบริษัทฯ ยินดีที่จะให้การสนับสนุนและร่วมมือกับไทยในทุกด้าน
*************************
รัฐบาลไทย-ข่าวทำเนียบรัฐบาล-บริษัท ซิสโก้ ซีสเต็มส์ (ประเทศไทย) จำกัด ขอเข้าพบ รมว.กระทรวงดิจิทัลฯ ในการรายงานความคืบหน้าของโครงการตามแนวคิดเศรษฐกิจดิจิทัล
วันจันทร์ที่ 16 ธันวาคม 2562
บริษัท ซิสโก้ ซีสเต็มส์ (ประเทศไทย) จํากัด ขอเข้าพบ รมว.กระทรวงดิจิทัลฯ ในการรายงานความคืบหน้าของโครงการตามแนวคิดเศรษฐกิจดิจิทัล
บริษัท ซิสโก้ ซีสเต็มส์ (ประเทศไทย) จํากัด ขอเข้าพบ รมว.กระทรวงดิจิทัลฯ ในการรายงานความคืบหน้าของโครงการตามแนวคิดเศรษฐกิจดิจิทัล
วันที่ 16 ธันวาคม 2562 (วันนี้) นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม พร้อมด้วยคณะผู้บริหารของกระทรวงดิจิทัลฯ ได้ให้บริษัท ซิสโก้ ซีสเต็มส์ (ประเทศไทย) จํากัด เข้าพบเพื่อรายงานความคืบหน้าของโครงการที่ได้ดําเนินการในช่วงที่ผ่านมา รวมถึงความร่วมมือด้าน cyber security ในการพัฒนาเพื่อใช้ป้องกันการนําเทคโนโลยีดิจิทัลไปใช้ในทางที่ผิด การพัฒนาทักษะของบุคลากรด้านดิจิทัลของประเทศไทย โดยใช้หลักสูตร Cisco Academy Program เพื่อเร่งให้การเสริมสร้างบุคลากรด้านดิจิทัลเพิ่มได้ทันความต้องการของอุตสาหกรรมทั้งในด้านระบบเครือข่ายระบบ cyber security เทคโนโลยี IoT (Internet of Things) รวมถึงการต่อยอดโครงการนําร่องในการสร้างนวัตกรรมต่างๆ เช่น Smart City, TeleMed และโครงการสําคัญตามนโยบายของภาครัฐเพื่อให้สามารถดําเนินการในระดับที่กว้างมากขึ้นได้ อีกทั้งยังเป็นการหารือด้านการพัฒนาโครงสร้างพื้นฐานของประเทศ เช่น ระบบเครือข่าย ระบบคลาวด์ ฯลฯ เพื่อให้ทันสมัยและรองรับการให้บริการแบบ public service ตลอดจนความร่วมมือกับหน่วยงานในสังกัดกระทรวง ด้านการสร้าง Platform สําหรับนักพัฒนาแอพพลิเคชั่น และ Startups ผ่านโครงการ DevNet สําหรับพัฒนาการ coding ขั้นสูงในประเทศ
*********************